Document ID: 32002D0791

Title and Content:
Απόφαση της Επιτροπής της 10ης Οκτωβρίου 2002 για τη δεύτερη τροποποίηση της απόφασης 2002/161/EΚ όσον αφορά τον επείγοντα εμβολιασμό αγριόχοιρων κατά της κλασικής πανώλης των χοίρων στο North Rhine-Westfalia και Rheinland-Pfalz [κοινοποιηθείσα υπό τον αριθμό Ε(2002) 3694] (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2002/791/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1, το άρθρο 20 παράγραφος 1 και το άρθρο 25 παράγραφος 3, Εκτιμώντας τα ακόλουθα: (1) Τον Απρίλιο του 2002 επιβεβαιώθηκε ότι εμφανίστηκε κλασική πανώλη των χοίρων στον πληθυσμό αγριόχοιρων στο North Rhine-Westfalen στα σύνορα με το Rhineland-Palatinate της Γερμανίας. (2) Σύμφωνα με τα άρθρα 16 και 20 της οδηγίας 2001/89/ΕΚ, οι γερμανικές αρχές υπέβαλαν σχέδια για την εξάλειψη της κλασικής πανώλης των χοίρων και για επείγοντα εμβολιασμό των αγριόχοιρων σε ορισμένες περιοχές του North Rhine-Westfalen. (3) Τα υποβληθέντα σχέδια εγκρίθηκαν από την Επιτροπή με την απόφαση 2002/161/ΕΚ(2), όπως τροποποιήθηκε τελευταία από την απόφαση 2002/531/EΚ(3). (4) Λόγω της εξέλιξης της ασθένειας στο North-Rhine Westfalia, η Γερμανία ζήτησε να εφαρμόσει το σχέδιο επείγοντος εμβολιασμού και σε ορισμένες περιοχές οι οποίες είχαν θιγεί πρόσφατα από την ασθένεια. (5) Ως εκ τούτου, είναι σκόπιμο να τροποποιηθεί το παράρτημα της απόφασης 2002/161/EΚ, ώστε να συμπεριληφθούν σε αυτό οι νέες περιοχές του North Rhine-Westfalia όπου θα εφαρμοστεί ο εμβολιασμός και οι περιοχές στις οποίες η εξέλιξη της ασθένειας θα επηρεαστεί προφανώς από τον εμβολιασμό. Επίσης, είναι σκόπιμο να γίνουν ορισμένες μικρές διορθώσεις στην περιγραφή της περιοχής εμβολιασμού του Rheinland-Pfalz. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2002/161/EΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 10 Οκτωβρίου 2002.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 1329
2479
5962
3150
5877

EuroVoc IDs (Expanded): 1329
2479
5962
3150
5877

Dataset Source: meu

Split: train